CELEX: 62019CN0898
Language: hr
Date: 2019-12-04 00:00:00
Title: predmet C- 898/19 P: Žalba koju je 4. prosinca 2019. podnijela Irska protiv presude Općeg suda (sedmo prošireno vijeće) od 24. rujna 2019. u spojenim predmetima T-755/15 i T-759/15, Luksemburg i Fiat Chrysler Finance Europe protiv Komisije

17.2.2020   
            
            
               HR
            
            
               Službeni list Europske unije
            
            
               C 54/41
            
         
      Žalba koju je 4. prosinca 2019. podnijela Irska protiv presude Općeg suda (sedmo prošireno vijeće) od 24. rujna 2019. u spojenim predmetima T-755/15 i T-759/15, Luksemburg i Fiat Chrysler Finance Europe protiv Komisije
      (predmet C- 898/19 P)
      (2020/C 54/45)
      Jezik postupka: engleski
      
         Stranke
      
      
         Žalitelj: Irska (zastupnici: M. Browne, A. Joyce, J. Quaney, P. Gallagher SC, agenti, S. Kingston, B. Doherty, odvjetnici)
      
         Druge stranke u postupku: Europska komisija, Fiat Chrysler Finance Europe,Veliko Vojvodstvo Luksemburg
      
         Zahtjevi
      
      Žalitelj od Suda zahtjeva da:
      
                  —
               
               
                  ukine presudu Općeg suda od 24. rujna 2019. u spojenim predmetima T-755/15 i T-759/15, Luksemburg i Fiat Chrysler Finance Europe protiv Komisije;
               
            
                  —
               
               
                  poništi Odluku Komisije (1) od 21. listopada 2015. i
               
            
                  —
               
               
                  naloži Komisiji snošenje troškova ovog postupka.
               
            
         Žalbeni razlozi i glavni argumenti
      
      Prvi žalbeni razlog: Opći je sud počinio pogrešku koja se tiče prava te je pogrešno primijenio članak 107. stavak 1. UFEU-a u svom pristupu takozvanom „načelu nepristrane transakcije”.
      Drugi žalbeni razlog: Opći je sud počinio pogrešku koja se tiče prava te je pogrešno primijenio članak 107. stavak 1. UFEU-a u svojoj analizi selektivnosti.
      Treći žalbeni razlog: Opći je sud prekršio dužnost obrazlaganja svoje presude.
      Četvrti žalbeni razlog: Opći je sud prekršio načelo pravne sigurnosti dopustivši Komisiji da nadzire odluke nacionalnih poreznih uprava pozivajući se na Komisijinu verziju načela nepristrane transakcije koja je nepredvidljiva i čiji je sadržaj nepoznat.
      Peti žalbeni razlog: Opći je sud povrijedio članke 4. i 5. UFEU-a te je nedopušteno primijenio pravila o državnim potporama za usklađivanje pravila država članica o izravnom oporezivanju.
      
         (1)  Odluka Komisije (EU) 2016/2326 оd 21. listopada 2015. o državnoj potpori SA.38375 (2014/C ex 2014/NN) koju je dodijelio Luksemburg u korist društva Fiat (priopćeno pod brojem dokumenta C(2015) 7152) (SL 2016., L 351, str. 1.)